Document ID: /roh_data/filtered/fineweb-2-filterrobots_roh.jsonl.gz/32761

Il mund è plain d'autoritads anonimas. Nagin ha descrit quellas cun dapli passiun ed intuiziun che Franz Kafka. En ses texts scuntrain nus da tuttas sorts secretaris, chanzlists, guardians e servituras. Tuts para d'avair ina missiun, senza savair u tradir precis danunder che quella deriva.
Insatgi vegn cumandà en il lieu, chatta d'entant portas serradas e tut las emprovas da penetrar en il labirint dal reginavel restan invanas. Il pli radicalmain ha Kafka forsa descrit questa situaziun "kafkaesca" en ses roman "Das Schloss". In'ovra che renda nus perplex enfin al di d'oz.